CELEX: C2007/269/46
Language: mt
Date: 2007-11-10 00:00:00
Title: Kawża C-376/07: Talba għal deċiżjoni preliminari mressqa minn Hoge Raad der Nederlanden (l-Olanda) fit- 3 ta' Awissu 2007 — Staatssecretaris van Financiën vs Kamino International Logistics BV

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/23
            
         Talba għal deċiżjoni preliminari mressqa minn Hoge Raad der Nederlanden (l-Olanda) fit-3 ta' Awissu 2007 — Staatssecretaris van Financiën vs Kamino International Logistics BV
   (Kawża C-376/07)
   (2007/C 269/46)
   Lingwa tal-kawża: L-Olandiż
   Qorti tar-rinviju
   Hoge Raad der Nederlanden
   Partijiet fil-kawża prinċipali
   
      Rikorrenti: Staatssecretaris van Financien
   
      Konvenuta: Kamino International Logistics BV
   Domandi preliminari
   
               1)
            
            
               In-nota 5 tal-Kapitolu 84 tan-NM, skond il-verżjoni ta' l-Anness I tar-Regolament tal-Kummissjoni (KE) Nru 1789/2003 tal-11 ta' Settembru 2003, biex jemenda l-Anness I tar-Regolament tal-Kunsill (KEE) Nru 2658/87 (1), għandha tkun interpretata fis-sens li monitur tal-kulur li jista' jittrażmetti sinjali li jkunu ġejjin minn magna li tipproċessa data awtomatikament skond l-intestatura 8471 tan-NM, kif ukoll sinjali ġejjin minn sorsi oħrajn, ma jistax jiġi kklassifikat fl-intestatura 8471 tan-NM?
            
         
               2)
            
            
               Fil-każ fejn il-monitur imsemmi fid-domanda 1 jista' jiġi kklassifikat fl-intestatura 8471 tan-NM, liema huma ċ-ċirkustanzi li permezz tagħhom jista' jiġi stabbilit jekk dan il-monitur huwiex unità tat-tip li huwa esklużivament u prinċipalment użat f'sistema awtomatika li tipproċessa d-data?
            
         
               3)
            
            
               Jekk il-monitur in kwistjoni jaqax taħt il-kamp ta' applikazzjoni tar-Regolament tal-Kummissjoni (KE) Nru 754/2004 tal-[21] ta'April 2004, dwar il-klassifika ta' ċerta merkanzija fin-Nomenklatura Magħquda (2), u, fil-każ ta' risposta affermativa, jekk dan ir-regolament huwiex validu fid-dawl tas-soluzzjonijiet mogħtija għall-ewwel żewġ domandi.
            
         
      (1)  Regolament li jemenda l-Anness I tar-Regolament tal-Kunsill (KEE) Nru 2658/87 dwar it-tariffa u n-nomenklatura statistika u dwar it-Tariffa Doganali comuni (ĠU L 281, p. 1).
   
      (2)  ĠU L 118, p. 32.